**Eksporto KREDITO Garantijos sutartis
Nr. EKG-2023-\_\_**

 Vilnius, 2023 m. \_\_\_\_\_\_\_\_

**SUTARTIES SPECIALIOJI DALIS**

|  |  |
| --- | --- |
| 1. **INVEGA**
 | Uždaroji akcinė bendrovė „INVESTICIJŲ IR VERSLO GARANTIJOS“ (toliau – INVEGA) |
| Adresas: | Konstitucijos pr. 7, Vilnius, Lietuva |
| Įmonės kodas: | 110084026 |
| Elektroninio pašto adresas: | info@invega.lt |
| Atstovo vardas, pavardė: |  |
| Atstovavimo pagrindas: | Veikianti (-is) pagal INVEGOS generalinio direktoriaus suteiktus įgaliojimus |
|  |  |
| 1. **Garantijos gavėjas** Pavadinimas:
 |  |
| Adresas: |  |
| Elektroninio pašto adresas: |  |
| Telefonas: |  |
| Įmonės kodas: |  |
| A/s Nr.: |  |
| Bankas: |  |
| Atstovo vardas, pavardė: |  |
| Atstovavimo pagrindas: |  |
|  |  |
| 1. **Garantijos naudos gavėjas** Pavadinimas:
 |  |
| Adresas: |  |
| Įmonės kodas: |  |
| Elektroninio pašto adresas: |  |
| Telefonas: |  |
|  |  |
| 1. **Pirkėjas** Pavadinimas:
 |  |
| Adresas: |  |
| Įmonės kodas: |  |
| Elektroninio pašto adresas: |  |
| Telefonas: |  |
|  |  |
| 1. **Pirkėjo Garantas** Pavadinimas:
 |  |
| Adresas: |  |
| Įmonės kodas: |  |
| Elektroninio pašto adresas: |  |
| Telefonas: |  |
| A/S Nr.: |  |
|  |  |
| 1. **Eksportuojamos prekės ar paslaugos**
 | Eksportuojamos prekės, kurios atitinka Lietuviškos kilmės prekės sąvokąarbaEksportuojamos prekėsReikalavimas taikomas kiekvienam pristatymui. |
|  |  |
| 1. **Garantijos suma ir valiuta (maksimali išmokos suma):**
 | Iki ... EUR, bet ne daugiau kaip Nuostolių suma proporcinga INVEGOS atsakomybės limitui. |

|  |  |
| --- | --- |
| 1. **INVEGOS atsakomybės limitas:**
 | ... % |
|  |  |
| 1. **Negarantuota Nuostolių dalis:**
 | Ne mažiau nei ... %Garantijos gavėjas įsipareigoja nesudaryti kitos Garantijos ar draudimo sutarties, kuri padengtų negarantuotą Nuostolių dalį, Garantijos sutartyje nustatytą ar lygiavertę Nuostolių riziką. |
|  |  |
| 1. **Garantijos sutarties galiojimo terminas:**
 |  |
|  |  |
| 1. **Sąskaitų faktūrų išrašymo laikotarpis:**
 |  |
|  |  |
| 1. **Garantijos atlyginimas**

Garantijos atlyginimo dydis: | ... % |
| Pradinė Garantijos įmoka: | ... EUR |
|  |  |
| 1. **Atidėtųjų mokėjimų limitas (suma):**
 | ... EUR |
|  |  |
| 1. **Atidėtųjų mokėjimų terminas (maksimalus dydis):**
 | ... kalendorinių dienų. |
|  |  |
| 1. **Garantuojama rizika**
 | [ ] Su viešuoju pirkėju susijusi politinė rizika[ ] Su privačiuoju pirkėju susijusi komercinė rizika[ ] Su privačiuoju pirkėju susijusi komercinė ir politinė rizika |
|  |  |
| 1. **Atidėtųjų mokėjimų reikalavimo teisės įkeitimo ar perleidimo ar kitokio suvaržymo trečiųjų asmenų naudai sąlygos.**
 | Atidėtųjų mokėjimų reikalavimo teisės gali būti perleistos tik su INVEGOS sutikimu. |
|  |  |
| 1. **Atidėtųjų mokėjimų deklaracijos pateikimo INVEGAI terminas**
 | Per 10 kalendorinių dienų, pasibaigus kalendoriniam mėnesiui. |
|  |  |
| 1. **Garantijos atlyginimo mokėjimo terminai**
 | Per 14 kalendorinių dienų nuo sąskaitos faktūros išsiuntimo Garantijos gavėjui elektroniniu paštu. |
|  |  |
| 1. **Pranešimo apie Garantijos atvejį pateikimo terminas**
 | Per 60 kalendorinių dienų nuo kiekvieno Atidėtojo mokėjimo termino pabaigos, t. y. ne vėliau kaip per 60 kalendorinių dienų suėjus sąskaitoje faktūroje nurodytam sąskaitos faktūros apmokėjimo terminui. |
|  |  |
| 1. **Atidėtųjų mokėjimų deklaracijos nusiunčiamos INVEGAI el. paštu**
 | eksporto.garantijos@invega.lt |
|  |  |
| 1. **Atidėtųjų mokėjimų deklaracijas Garantijos gavėjas išsiunčia iš nurodyto el. pašto**
 |  |
|  |  |
| **INVEGOS vardu:** | **Garantijos gavėjo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**SUTARTIES BENDROJI DALIS**

1. **PREAMBULĖ**
	1. Ši Eksporto kredito garantijos sutartis (toliau – Garantijos sutartis arba Sutartis) sudaryta dėl Eksporto kredito garantijos, kuri teikiama ir įsipareigojimai pagal ją vykdomi vadovaujantis Eksporto kredito garantijų teikimo nuostatais, patvirtintais Lietuvos Respublikos ekonomikos ir inovacijų ministro 2019 m. spalio 30 d. įsakymu Nr. 4-620 „Dėl eksporto kredito garantijų nuostatų patvirtinimo“ (su vėlesniais pakeitimais) (toliau – Nuostatai).
2. **SUTARTYJE VARTOJAMOS SĄVOKOS**
	1. **Atidėtasis mokėjimas** – pinigų suma, kurią Pirkėjas turi sumokėti Garantijos gavėjui už pristatytas eksportuojamas prekes pagal eksportuojamų prekių pirkimo–pardavimo sutartį ar pinigų suma, kurią paslaugos pirkėjas turi sumokėti Garantijos gavėjui už eksportuojamas paslaugas pagal eksportuojamų paslaugų teikimo sutartį ne vėliau kaip atidėtojo mokėjimo termino pasibaigimo dieną.
	2. **Atidėtojo mokėjimo terminas** – Garantijos gavėjo ir Pirkėjo sudarytoje eksportuojamų prekių pirkimo–pardavimo sutartyje ar eksportuojamų paslaugų teikimo sutartyje arba už pristatytas eksportuojamas prekes ar suteiktas eksportuojamas paslaugas išrašytoje sąskaitoje faktūroje nustatytas terminas, iki kurio pabaigos turi būti sumokėta (atlyginta) už pristatytas eksportuojamas prekes ar suteiktas eksportuojamas paslaugas. Jei šis terminas eksportuojamų prekių pirkimo–pardavimo sutartyje ar eksportuojamų paslaugų teikimo sutartyje ir išrašytoje sąskaitoje faktūroje nesutampa, vadovaujamasi išrašytoje sąskaitoje faktūroje nurodytu terminu.
	3. **Atidėtųjų mokėjimų deklaracija** yra INVEGOS nustatytos formos dokumentas, kurį pateikdamas Garantijos gavėjas informuoja INVEGĄ apie per praėjusį kalendorinį mėnesį suteiktus Atidėtuosius mokėjimus, kuriuos nori garantuoti Garantijos sutartimi. Atidėtųjų mokėjimų deklaracijos formos aktuali redakcija bei jos pildymo tvarka ir rekomendacijos yra skelbiamos INVEGOS svetainėje [www.invega.lt](http://www.invega.lt).
	4. **Atidėtųjų mokėjimų limitas** –Garantijos sutarties Specialiosios dalies 13 punkte nurodyta maksimali Atidėtųjų mokėjimų suma, pagal kurią konkrečiam pirkėjui galioja Eksporto garantija.
	5. **Eksporto kredito garantija** (toliau – Eksporto garantija) – INVEGOS turtinis įsipareigojimas Garantijos atveju sumokėti Garantijos gavėjui patirtų nuostolių dalį.
	6. **Eksporto sutartis** – tarp Garantijos gavėjo ir Pirkėjo sudaryta rašytinė sutartis dėl prekių pirkimo pardavimo ar paslaugų teikimo bei visi jos priedai, taip pat visi su tokios sutarties vykdymu susiję dokumentai. Sutartis dėl prekių pardavimo konsignacijos pagrindais nėra laikoma Eksporto sutartimi.
	7. **Eksportuojamos prekės** (toliau – prekės) – Garantijos gavėjo į Neparduotinos rizikos valstybę eksportuojamos lietuviškos kilmės prekės, kurios pirkėjui parduodamos suteikiant Atidėtąjį mokėjimą už pristatytas prekes.
	8. **Eksportuojamos paslaugos** (toliau – paslaugos) – Garantijos gavėjo paslaugos, suteiktos neparduotinos rizikos valstybės juridinių asmenų registre registruotam ūkio subjektui pagal eksportuojamų paslaugų teikimo sutartį, taikant apmokėjimo už suteiktas paslaugas atidėjimą.
	9. **Garantijos atlyginimas** – Garantijos mokestis, mokamas už Eksporto garantijos suteikimą.
	10. **Garantijos atvejis** – dalies ar viso Atidėtojo mokėjimo nesumokėjimas per Atidėtojo mokėjimo terminą arba Privačiojo pirkėjo bankroto atveju.
	11. **Garantijos gavėjas** – kredituojantis eksportuotojas, kuriam suteikta Eksporto garantija. Garantijos sutarties Specialiosios dalies 2 punkte nurodytas asmuo.
	12. **Garantijos išmoka** – INVEGOS sumokama pinigų suma Garantijos gavėjui arba Garantijos naudos gavėjui Garantijos sutartyje nustatyta tvarka.
	13. **Garantijos laikotarpis** – terminas, kaip jis apibrėžtas Garantijos sutarties Bendrosios dalies 12.6 punkte, per kurį Garantijos gavėjas gali kreiptis į INVEGĄ dėl patirtų nuostolių dalies padengimo (t. y. kreiptis dėl Garantijos išmokos mokėjimo).
	14. **Garantijos naudos gavėjas** – Garantijos gavėjas arba Garantijos gavėją finansuojantis pelno siekiantis juridinis asmuo, įstatymų nustatyta tvarka turintis teisę vykdyti faktoringo sandorius. Garantijos sutarties Specialiosios dalies 3 punkte nurodytas asmuo.
	15. **Garantijos suma** – Garantijos sutarties Specialiosios dalies 7 punkte nurodyta didžiausia INVEGOS mokėtina Garantijos išmokos suma Garantijos naudos gavėjui.
	16. **Garantijos sutartis** – tarp INVEGOS ir Garantijos gavėjo sudaryta sutartis dėl Eksporto garantijos suteikimo, kurią sudaro Prašymas dėl eksporto kredito garantijos suteikimo, Sutarties Specialioji dalis ir Sutarties Bendroji dalis.
	17. **Ginčas –** bet koks nesutarimas tarp Garantijos gavėjo ir Pirkėjo dėl skolos sumos, Garantijos gavėjo teisių ir reikalavimo į skolą teisėtumo ar pagrįstumo, įskaitant, bet neapsiribojant, ir visais nesutarimais dėl prekių ar suteiktų paslaugų kokybės ar kiekio ir/ar sumų, kurių Pirkėjas galėtų reikalauti iš Garantijos gavėjo, ar Garantijos gavėjo ir Pirkėjo tarpusavio finansinių prievolių įskaitymo.
	18. **INVEGOS atsakomybės limitas** – procentinė nuostolių dalis, kurią pagal suteiktą Garantiją įsipareigoja padengti INVEGA Garantijos išmokos mokėjimo atveju, jei įvykdytos visos Nuostatuose ir Garantijos sutartyje nurodytos sąlygos.
	19. **Kredituojantis eksportuotojas** – Lietuvos Respublikoje veikiantis, veiklą vykdantis juridinis asmuo arba juridinio asmens statuso neturintis Europos ekonominės erdvės valstybės narės įmonės filialas, kuris eksportuoja į kitas šalis valstybės prekes, kurios atitinka lietuviškos kilmės prekės apibrėžtį, arba kuris eksportuoja paslaugas ir taiko šių prekių ar paslaugų pirkėjui apmokėjimo už parduotas prekes ar suteiktas paslaugas atidėjimą (tai yra suteikia pirkėjui komercinį kreditą).
	20. **Lietuviškos kilmės prekė** – Lietuvos Respublikoje pagaminta prekė, kurios lietuvišką kilmę patvirtina Lietuvos prekybos, pramonės ir amatų rūmų išduotas sertifikatas arba kai pagal bendrus kredituojančio eksportuotojo pardavimus ne mažiau kaip 50 procentų pajamų sudaro paties kredituojančio eksportuotojo pagamintų lietuviškos kilmės prekių pardavimai. Jei atitiktis lietuviškos kilmės prekei vertinama pagal kredituojančio eksportuotojo pagamintų lietuviškos kilmės prekių pardavimus, jie įvertinami pagal kredituojančio eksportuotojo valstybės įmonei Registrų centrui pateiktus patvirtintus paskutinių finansinių metų metinių finansinių ataskaitų rinkinius.
	21. **Mokumo rizikos įvertinimo ataskaita** – Pirkėjo patikimumo ir galimybių laiku įvykdyti finansinius įsipareigojimus įvertinimas.
	22. **Neparduotina rizika** – komercinė ir politinė rizika, kurios ilgiausias rizikos laikotarpis yra trumpesnis negu dveji metai ir kuri susijusi su privačiaisiais arba viešaisiais pirkėjais iš valstybių, kurios nėra išvardytos 2012 m. gruodžio 19 d. Komisijos komunikato valstybėms narėms dėl Sutarties dėl Europos Sąjungos veikimo 107 ir 108 straipsnių taikymo trumpalaikiam eksporto kredito draudimui ( OL 2012 C 392, p. 1) (toliau – Komisijos komunikatas) priede.
	23. **Neparduotinos rizikos valstybė** – valstybė, kuri nėra įtraukta į valstybių sąrašą, nustatytą Komisijos komunikato priede.
	24. **Nuostoliai –** Pirkėjo ar Pirkėjo prievolių įvykdymo užtikrinimo priemonės davėjo nesumokėti, neįskaityti ir (ar) iš Pirkėjo ir jo prievolių įvykdymo užtikrinimo priemonės davėjo neišsiieškoti Atidėtieji mokėjimai (Atidėtųjų mokėjimų skola).
	25. **Pirkėjas** – Garantijos sutarties Specialiosios dalies 4 punkte nurodytas Neparduotinos rizikos valstybės juridinių asmenų registre registruotas ūkio subjektas, su kuriuo Garantijos gavėjas yra sudaręs Eksporto sutartį.
	26. **Pirkėjo prievolių įvykdymo užtikrinimo priemonės davėjas** (toliau – Pirkėjo garantas) – pirkėjo laiduotojas, garantas ar įkaito davėjas – juridinis asmuo, kuris įsipareigoja Garantijos gavėjui įvykdyti pirkėjo prievoles pagal Eksporto sutartį.
	27. **Politinė rizika** – rizika dėl Viešojo pirkėjo įsipareigojimų nevykdymo Eksporto sutartyje nustatytais terminais arba Viešojo pirkėjo vienašalio sutarties nutraukimo ir (ar) atsisakymo priimti prekes be teisėtos priežasties, arba Neparduotinos rizikos valstybės ar savivaldybių institucijų priimtų sprendimų ar atliktų veiksmų po prekių išvežimo iš Garantijos gavėjo valstybės, dėl kurių Privatusis ar Viešasis pirkėjas negali įvykdyti įsipareigojimų Eksporto sutartyje nustatytais terminais, arba Pirkėjo valstybėje vykdomų karo, revoliucijos, sukilimo, pilietinio karo, masinių neramumų, visuotinio streiko veiksmų ar įvykusių gamtos katastrofų, dėl kurių Privatusis ar Viešasis pirkėjas negali įvykdyti įsipareigojimų Eksporto sutartyje nustatytais terminais.
	28. **Pranešimas apie garantijos atvejį** yra INVEGOS nustatytos formos dokumentas, kurį pateikdamas Garantijos gavėjas informuoja INVEGĄ apie Garantijos atvejį. Pranešimo apie garantijos atvejį formos aktuali redakcija yra skelbiama INVEGOS interneto svetainėje [www.invega.lt](http://www.invega.lt).
	29. **Pradinė garantijos įmoka** – pirma Eksporto garantijos įmoka, kurią Garantijos gavėjas sumoka prieš pasirašydamas Garantijos sutartį.
	30. **Prašymas** **dėl eksporto kredito garantijos suteikimo** yra INVEGOS nustatytos formos dokumentas, kurį Garantijos gavėjas pateikia INVEGAI, siekdamas gauti INVEGOS teikiamą Eksporto garantiją ir sudaryti Garantijos sutartį. Prašymo dėl eksporto kredito garantijos suteikimo aktuali redakcija yra skelbiama INVEGOS interneto svetainėje [www.invega.lt](http://www.invega.lt).
	31. **Prašymas dėl garantijos išmokos sumokėjimo** yra INVEGOS nustatytos formos dokumentas, kurį pateikęs Garantijos naudos gavėjas prašo sumokėti Garantijos išmoką pagal Garantijos sutarties nuostatas. Prašymo dėl garantijos išmokos sumokėjimo formos aktuali redakcija yra skelbiama INVEGOS interneto svetainėje [www.invega.lt](http://www.invega.lt).
	32. **Prašymas pakeisti garantijos sutarties sąlygas** yra INVEGOS nustatytos formos dokumentas, kurį pateikęs Garantijos gavėjas prašo pakeisti Garantijos sutarties Specialiosios dalies sąlygas pagal Garantijos sutarties nuostatas. Prašymo pakeisti garantijos sutarties sąlygas formos aktuali redakcija yra skelbiama INVEGOS interneto svetainėje [www.invega.lt](http://www.invega.lt)**.**
	33. **Pristatymas**– eksportuojamų prekių pateikimas ar paslaugų suteikimas Pirkėjui, atliktas pagal tarp Pirkėjo ir Garantijos gavėjo sudarytą Eksporto sutartį.
	34. **Privatusis pirkėjas** – Pirkėjas, kuris nėra valstybės ar savivaldybės institucija, įstaiga ar organizacija, valstybės valdoma įmonė ar kitas ūkio subjektas, kurio veikla finansuojama iš valstybės ir (ar) savivaldybės biudžeto, valstybės institucijų valdomų piniginių fondų ar kitų finansavimo šaltinių.
	35. **Sąskaitos faktūros apmokėjimas** – faktas, kai piniginės lėšos įskaitomos į Garantijos gavėjo banko sąskaitą.
	36. **Sąskaitų faktūrų išrašymo laikotarpis** – terminas, per kurį Garantijos gavėjas turi teisę išrašyti sąskaitas faktūras Pirkėjui už pristatymą su Atidėtaisiais mokėjimais. Garantijos sutarties Specialiosios dalies 11 punkte nurodytas laikotarpis.
	37. **Skolų išieškojimo ūkio subjektas** – ūkio subjektas, su kuriuo Garantijos gavėjas sudarys sutartį dėl Atidėtojo mokėjimo skolos išieškojimo.
	38. **Su privačiuoju pirkėju susijusi komercinė rizika** – rizika dėl privačiojo pirkėjo ar pirkėjo prievolių įvykdymo užtikrinimo priemonės davėjo bankroto, įsipareigojimų nevykdymo Eksporto sutartyje nustatytais terminais arba dėl privačiojo pirkėjo vienašalio sutarties nutraukimo ir atsisakymo priimti pristatytas prekes ar suteiktas paslaugas be teisėtos priežasties.
	39. **Šalys** yra INVEGA ir Garantijos gavėjas (Kredituojantis eksportuotojas) kartu, kiekviena atskirai vadinama Šalimi.
	40. **Viešasis pirkėjas** – Pirkėjas, kuris yra valstybės ar savivaldybės institucija, įstaiga ar organizacija, valstybės valdoma įmonė ar kitas ūkio subjektas, kurio veikla finansuojama iš valstybės ir (ar) savivaldybės biudžeto, valstybės institucijų valdomų piniginių fondų ar kitų finansavimo šaltinių.

*Jeigu Nuostatai Sutartyje vartojamas sąvokas apibrėžia kitaip, Šalys vadovaujasi Nuostatuose įtvirtintomis sąvokomis.*

1. **GARANTIJOS SUTARTIES DALYKAS**
	1. Šioje Garantijos sutartyje nurodytomis sąlygomis ir atvejais INVEGA įsipareigoja sumokėti Garantijos naudos gavėjui Garantijos išmoką už Nuostolį (jo dalį, proporcingą INVEGOS atsakomybės limitui), kurį jis patyrė dėl to, kad Pirkėjas nesumokėjo Atidėtųjų mokėjimų pagal Eksporto sutartį už Garantijos gavėjo atliktus Pristatymus, ir kurio nepavyko išieškoti suėjus Atidėtųjų mokėjimų terminui.
	2. INVEGA moka Garantijos išmoką tik Garantijos atvejo atsiradimo atveju.
2. **GARANTIJOS LAIKOTARPIS**
	1. Garantijos gavėjas turi teisę ne vėliau kaip per Garantijos laikotarpį, kaip jis apibrėžtas Garantijos sutarties Bendrosios dalies 12.6 punkte, (t. y. per 90 dienų nuo skolų išieškojimo pabaigos arba privataus Pirkėjo bankroto atveju – Pirkėjo bankroto procedūrų vykdymo laikotarpiu) kreiptis į INVEGĄ dėl Garantijos išmokos mokėjimo. Šis terminas (esant poreikiui, atitinkamai kartu su Garantijos sutarties galiojimo terminu) INVEGOS sprendimu gali būti pratęstas iki 12 mėnesių, jei Garantijos gavėjas, nepasibaigus Garantijos laikotarpiui, kreipiasi į INVEGĄ su motyvuotu prašymu pratęsti kreipimosi terminą dėl Garantijos išmokos sumokėjimo.
	2. INVEGA atsisakys tenkinti Garantijos gavėjo reikalavimą, jeigu reikalavimas ar prie jo pridėti dokumentai neatitinka Garantijos sutarties sąlygų arba pateikti pasibaigus Garantijos laikotarpiui (Lietuvos Respublikos civilinio kodekso 6.92 str. 4 d.).
3. **GARANTIJOS SUTARTIES GALIOJIMAS**
	1. Garantijos sutartis įsigalioja Šalims pasirašius Garantijos sutartį nuo Garantijos sutartyje nurodytos datos.
	2. Garantijos sutartis sudaroma elektronine arba rašytine forma. Elektronine forma sudaroma Garantijos sutartis yra pasirašoma abiejų sutarties šalių įgaliotų atstovų elektroniniais parašais. Rašytine forma sudaroma Garantijos sutartis yra pasirašoma abiejų sutarties šalių įgaliotų atstovų.
	3. Garantijos sutarties galiojimo terminas apskaičiuojamas, sudedant: Sąskaitų faktūrų išrašymo laikotarpį (terminą, nurodytą Eksporto sutarties Specialiosios dalies 11 punkte), Atidėtųjų mokėjimų terminą (terminą, nurodytą Garantijos sutarties Specialiosios dalies 14 punkte), 60 dienų trukmės terminą, skirtą pranešti apie Garantijos atvejį, 90 dienų terminą, skirtą vykdyti skolos išieškojimą ir 90 dienų trukmės terminą, skirtą kreipimuisi dėl Garantijos išmokos mokėjimo. Suėjus Garantijos sutarties galiojimo terminui, nurodytam Sutarties Specialiosios dalies 10 punkte, Eksporto garantija pasibaigia (t. y. pasibaigia INVEGOS įsipareigojimas (prievolė) sumokėti Garantijos išmoką pagal suteiktą Garantiją).
4. **GARANTIJOS SUTARTIES VALIUTA**
	1. Visi atsiskaitymai pagal Garantijos sutartį tarp Šalių atliekami Garantijos sutarties valiuta, kuri yra nurodyta Garantijos sutarties Specialiosios dalies 7 punkte.
	2. Tais atvejais, kai Atidėtųjų mokėjimų valiuta nesutampa su Garantijos sutarties valiuta, siekiant nustatyti Nuostolių, kurių dalį dengia INVEGA, išmokėdama Garantijos išmoką, apimtį, Garantijos gavėjo Pirkėjui suteikti ir nesumokėti Atidėtieji mokėjimai, Pirkėjo atliekami mokėjimai pagal išrašytas sąskaitas faktūras, taip pat susigrąžintos sumos iš Pirkėjo ir jo garanto bei kitų prievolių užtikrinimo būdų yra konvertuojami į Garantijos sutarties valiutą, taikant Lietuvos banko interneto svetainėje [www.lb.lt](http://www.lb.lt) formuojamus euro ir užsienio valiutų santykius, tokia tvarka:
		1. Atidėtųjų mokėjimų sumą INVEGA perskaičiuoja Atidėtųjų mokėjimų deklaracijos gavimo dienos santykiu;
		2. Prašymo išmokėti Garantijos išmoką sumą (Nuostolio sumą) INVEGA perskaičiuoja Prašymo dėl garantijos išmokos sumokėjimo gavimo dienos santykiu;
		3. Susigrąžintas (išieškotas) skolas INVEGA perskaičiuoja atitinkamo mokėjimo gavimo dienos santykiu.
5. **GARANTIJOS ATLYGINIMAS IR JO MOKĖJIMO TVARKA**
	1. Garantijos gavėjas, prieš pasirašydamas Garantijos sutartį, yra sumokėjęs Garantijos sutarties Specialiosios dalies 12 punkte nurodytą Pradinę garantijos įmoką, kuri Garantijos gavėjui nėra grąžinama.
	2. Garantijos gavėjas įsipareigoja mokėti Garantijos atlyginimą, vadovaujantis šia Garantijos sutartimi pagal INVEGOS pateiktas sąskaitas faktūras.
	3. Už kiekvieną deklaruotą Atidėtąjį mokėjimą, atliktą Sąskaitų faktūrų išrašymo laikotarpiu, vykdant Eksporto sutartį, INVEGAI yra mokamas Garantijos atlyginimo dydis, nurodytas Garantijos sutarties Specialiosios dalies 12 punkte. INVEGA, Garantijos gavėjo mokėtiną Garantijos atlyginimą, kas mėnesį apskaičiuoja remdamasi Garantijos gavėjo pateikta Atidėtųjų mokėjimų deklaracija.
	4. Garantijos gavėjas iki einamojo mėnesio 10 dienos privalo INVEGAI išsiųsti iš Garantijos sutarties Specialiosios dalies 21 punkte nurodyto el. pašto į Garantijos sutarties Specialiosios dalies 20 punkte nurodytą el. paštą Atidėtųjų mokėjimų deklaraciją už praėjusį kalendorinį mėnesį išrašytas sąskaitas faktūras – elektroninę deklaracijos versiją *Excel* formatu.
	5. Garantijos gavėjas teikdamas (siųsdamas el. paštu) pirmąją Atidėtųjų mokėjimų deklaraciją kartu privalo atsiųsti ir Eksporto sutarties kopiją.
	6. Jeigu Garantijos gavėjas per ataskaitinį Atidėtųjų mokėjimų laikotarpį neatliko Atidėtųjų mokėjimų, Garantijos gavėjas neprivalo pateikti INVEGAI tai patvirtinančios Atidėtųjų mokėjimų deklaracijos.
	7. Garantijos gavėjas pateiktą Atidėtųjų mokėjimų deklaraciją gali tikslinti iki einamojo mėnesio 25 dienos. Gali būti taisomi deklaracijos duomenys, neįtraukiant naujų sąskaitų faktūrų, kurių Atidėtųjų mokėjimų terminas suėjęs.
	8. Jeigu bus gautos kelios Atidėtųjų mokėjimų deklaracijos už tą patį ataskaitinį laikotarpį – INVEGA vadovausis paskutine laiku pateikta Atidėtųjų mokėjimų deklaracija.
	9. Per 7 kalendorines dienas po Atidėtųjų mokėjimų deklaracijos gavimo, INVEGA el. paštu pateikia Garantijos gavėjui sąskaitą faktūrą, nurodydama Garantijos atlyginimo dydį, apskaičiuojamą padauginus Garantijos sutarties Specialiosios dalies 12 punkte nurodytą Garantijos atlyginimo dydį iš Atidėtųjų mokėjimų deklaracijoje nurodytos Atidėtųjų mokėjimų bendros sumos, perskaičiuotos Garantijos sutarties valiuta, už atitinkamą mėnesį.
	10. Sąskaitą faktūrą dėl Garantijos atlyginimo Garantijos gavėjas turi apmokėti per 14 kalendorinių dienų nuo sąskaitos faktūros išsiuntimo Garantijos gavėjui el. paštu dienos.
	11. Garantijos gavėjo sumokėta Pradinės garantijos įmokos suma dengia mokėtiną Garantijos atlyginimo sumą, kol sumokėta Pradinė garantijos įmoka panaudojama visa apimtimi.
	12. Jeigu Garantijos gavėjas per Garantijos sutarties 7.10 punkte nustatytą terminą nesumoka Garantijos atlyginimo arba sumoka ne visą Garantijos atlyginimo sumą, INVEGA el. paštu siunčia Garantijos gavėjui priminimą sumokėti Garantijos atlyginimą. Jeigu po INVEGOS priminimo Garantijos gavėjas nesumoka Garantijos atlyginimo, INVEGA priima sprendimą dėl Sąskaitų faktūrų išrašymo laikotarpio nutraukimo ir atitinkamų sąskaitų faktūrų neįtraukimo į Garantijos sutartimi suteiktą Atidėtųjų mokėjimų limitą ir apie tai el. paštu informuoja Garantijos gavėją.
	13. Jei Garantijos atlyginimas sumokamas po Garantijos gavėjo informavimo apie Sąskaitų faktūrų išrašymo laikotarpio nutraukimą, Sąskaitų faktūrų išrašymo laikotarpis nėra atnaujinamas. INVEGA per 14 kalendorinių dienų po Garantijos atlyginimo gavimo dienos grąžina Garantijos gavėjui pavėluotai sumokėtą Garantijos atlyginimą ir sąskaitos faktūros, pagal kurias buvo paskaičiuotas ir pavėluotai sumokėtas Garantijos atlyginimas, nebus laikomos deklaruotomis.
6. **SĄSKAITŲ FAKTŪRŲ IŠRAŠYMO LAIKOTARPIS**
	1. Sąskaitų faktūrų išrašymo laikotarpis prasideda nuo Garantijos sutarties įsigaliojimo ir tęsiasi iki dienos, kuri nurodyta Garantijos sutarties Specialiosios dalies 11 punkte, arba iki Sąskaitų faktūrų išrašymo laikotarpio nutraukimo anksčiau laiko, kaip tai nustatyta Garantijos sutarties Bendrosios dalies 8.2 papunktyje.
	2. Sąskaitų faktūrų išrašymo laikotarpis nutraukiamas anksčiau laiko:
		1. Jeigu INVEGA gauna informaciją apie Pirkėjo pablogėjusį mokumą (t. y., gaunama informacija apie bet kokį faktą, neigiamai arba galimai neigiamai lemiantį Pirkėjo mokumą);
		2. Kai Pirkėjas uždelsia apmokėti Atidėtąjį mokėjimą už Pristatymą, atliktą po dienos, kai Pirkėjas praleido Sąskaitos faktūros apmokėjimą daugiau nei 30 kalendorinių dienų nuo Atidėtojo mokėjimo termino pabaigos, nepriklausomai nuo to, ar apie tokį termino praleidimą Garantijos gavėjas pranešė INVEGAI, ar nepranešė. Šiuo atveju INVEGA apie Sąskaitų faktūrų išrašymo laikotarpio nutraukimą Garantijos gavėjo atskirai neinformuoja, t. y., laikoma, jog Sąskaitų faktūrų išrašymo laikotarpis nutrūko automatiškai 31-ą dieną po vėluojančio Atidėtojo mokėjimo termino pabaigos. Ši sąlyga netaikoma Garantijos sutarties Bendrųjų sąlygų 8.3 papunktyje numatytu atveju;
		3. Jeigu Garantijos gavėjas nesumokėjo Garantijos atlyginimo Garantijos sutarties Bendrosios dalies 7.10 ir 7.12 punktuose nurodytomis sąlygomis arba sumokėjo ne visą Garantijos atlyginimo sumą;
		4. Kai INVEGA nutraukia Sąskaitų faktūrų išrašymo laikotarpį dėl kitų svarbių priežasčių arba šalys susitaria dėl Sąskaitų faktūrų išrašymo laikotarpio nutraukimo anksčiau laiko.
	3. Jeigu tarp Garantijos gavėjo ir Pirkėjo susidaro ne didesnė negu 100 EUR skola, sąskaitų faktūrų išrašymo laikotarpis nenutraukiamas.
	4. Garantijos sutarties Bendrosios dalies 8.2.3 papunktyje nustatytu atveju Sąskaitų faktūrų išrašymo laikotarpis nutraukiamas ir INVEGA neatlygina Nuostolių dėl Atidėtųjų mokėjimų nesumokėjimo, kuriuos Garantijos gavėjas suteikė Pirkėjui po dienos, kai buvo suteiktas paskutinis Atidėtasis mokėjimas, apie kurį Garantijos gavėjas informavo INVEGĄ įtraukdamas jį į Atidėtųjų mokėjimų deklaraciją, ir už kurį Garantijos gavėjas tinkamai sumokėjo INVEGAI Garantijos atlyginimą.
	5. INVEGOS priimtas sprendimas dėl Sąskaitų faktūrų išrašymo laikotarpio nutraukimo ankščiau laiko įsigalioja dieną, nurodytą sprendime dėl Sąskaitų faktūrų išrašymo laikotarpio nutraukimo. Ši diena negali būti ankstesnė, nei kita diena po sprendimo apie Sąskaitų faktūrų išrašymo laikotarpio nutraukimą informavimo (išsiuntimo) el. paštu Garantijos gavėją.
	6. Gavus pagrįstą Garantijos gavėjo Prašymą pakeisti garantijos sutarties sąlygas iki termino, nurodyto Garantijos sutarties Specialiosios dalies 11 punkte, nutrauktas Sąskaitų faktūrų išrašymo laikotarpis gali būti atnaujinamas, išskyrus atvejį, nurodytą Garantijos sutarties Bendrosios dalies 7.13 papunktyje.
7. **GARANTIJOS GAVĖJO TEISĖS IR PAREIGOS**
	1. Jeigu Garantijos gavėjas ir Garantijos naudos gavėjas nėra tas pats asmuo, Garantijos sutartyje nustatytos Garantijos gavėjo teisės ir pareigos yra privalomos ir Garantijos naudos gavėjui tokia apimtimi, kokia Garantijos naudos gavėjas perėmė Garantijos gavėjo įsipareigojimus vadovaujantis sutartimi, sudaryta tarp Garantijos gavėjo ir Garantijos naudos gavėjo. Nuostoliai dėl nesumokėtų Atidėtųjų mokėjimų atlyginami Garantijos naudos gavėjui konsultuojantis tik su Garantijos gavėju ir visus reikalingus dokumentus bei informaciją Garantijos išmokos gavimui pateikia Garantijos gavėjas.
	2. Garantijos gavėjas turi teisę gauti Garantijos išmoką, jeigu Garantijos gavėjas vienu metu yra ir Garantijos naudos gavėjas. Jeigu Garantijos gavėjas vienu metu nėra ir Garantijos naudos gavėjas, tai Garantijos gavėjas turi teisę gauti Garantijos išmoką tik gavęs Garantijos naudos gavėjo rašytinį sutikimą.
	3. Garantijos gavėjas turi teisę prašyti pakeisti šios Sutarties sąlygas vadovaujantis Garantijos sutarties Bendrosios dalies 11 punktu.
	4. Garantijos gavėjas neturi teisės be INVEGOS išankstinio rašytinio pritarimo:
		1. susitarti su Pirkėju dėl išrašytų sąskaitų faktūrų Atidėtojo mokėjimo terminų pratęsimo, Atidėtųjų mokėjimų mokėjimo eiliškumo pakeitimo, Atidėtųjų mokėjimų apimties pakeitimų, Atidėtųjų mokėjimų vykdymo tvarkos, sąlygų pakeitimų; prievolių pagal Atidėtąjį mokėjimą perkėlimo kitam asmeniui, Atidėto mokėjimo vykdymo užtikrinimo priemonių pakeitimo ir (ar) atsisakymo;
		2. įkeisti ar perleisti Atidėtųjų mokėjimų reikalavimo teisę ar kitu būdu apsunkinti Atidėtuosius mokėjimus trečiųjų asmenų naudai, išskyrus, jeigu Garantijos gavėjas yra nurodęs tai Prašyme dėl eksporto kredito garantijos suteikimo ir INVEGA su tuo sutiko pasirašydamas Garantijos sutartį ir tai yra nustatyta Garantijos sutarties Specialiojoje dalyje.
	5. Garantijos gavėjas įsipareigoja:
		1. nedelsdamas el. paštu teikti INVEGAI Garantijos gavėjo žinomą informaciją apie Pirkėjo šalyje pasireiškusią politinę riziką; ir (ar) Pirkėjo ūkinės veiklos ir (ar) finansinės būklės pablogėjimą;
		2. Eksporto sutartį su Pirkėju sudaryti atidžiai ir rūpestingai, atsižvelgiant į tarptautinės prekybos papročius ir praktiką, ypač dėmesį atkreipiant į tikslų ir teisiškai privalomą sutarties šalių identifikavimą, kartu įtraukiant bet neapsiribojant nuostatas dėl:
			1. Eksporto sutarties šalių teisių ir pareigų;
			2. prekių, preliminaraus, o jeigu įmanoma, – tikslaus jų kiekio ir charakteristikų (specifikacija, modelis, spalva, forma ir pan.) apibūdinimo;
			3. paslaugų ar darbų, kiek įmanoma – detalesnių jų atlikimo etapų ir charakteristikų (apimčių, specifikos, ir pan.) apibūdinimo;
			4. prekių kokybės reikalavimų ir grąžinimo tvarkos;
			5. prekių pristatymo ar paslaugų teikimo adreso;
			6. Pristatymo ir prekių perdavimo ar paslaugų teikimo Pirkėjui tvarkos;
			7. prekes ar paslaugas priimančių ir atsakingų už Eksporto sutarties vykdymą asmenų sąrašo;
			8. Atidėtųjų mokėjimų terminų;
			9. Eksporto sutarties prievolių įvykdymo terminų;
			10. Eksporto sutarties įvykdymo užtikrinimo;
			11. Ginčų sprendimo tvarkos;
			12. Garantijos gavėjo teisės perleisti Atidėtojo mokėjimo reikalavimą
			13. Eksporto sutarties nutraukimo atvejų ir tvarkos;
			14. Eksporto sutarties galiojimo.
		3. susilaikyti ir neįtraukti į Eksporto sutartį tokių nuostatų ir sąlygų, taip pat jų netaikyti, jeigu jos skiriasi nuo tarptautinės prekybos papročių ir praktikos bei riboja ar apsunkina Garantijos gavėjo teises gauti Atidėtuosius mokėjimus ar jų realizavimo galimybes. Eksporto sutarties pateikimas INVEGAI nėra laikomas Eksporto sutarties nuostatų suderinimu su INVEGA ir neatleidžia Garantijos gavėjo nuo Garantijos sutartyje nustatytų įsipareigojimų tinkamo vykdymo;
		4. tinkamu būdu užtikrinti savo reikalavimo teises prieš Pirkėją ir Pirkėjo garantą, jei toks yra, ir užtikrinti, kad Eksporto sutartis ir kitos sutartys su Pirkėju ar trečiaisiais asmenimis neribotų reikalavimo teisės prieš Pirkėją ir Pirkėjo garantą ar neapsunkintų šių teisių realizavimo galimybių;
		5. po Eksporto sutarties sudarymo nesudaryti su Pirkėju jokių kitų sutarčių, kurios sustabdytų, užkirstų kelią arba apribotų Atidėtųjų mokėjimų sumokėjimą, keistų jų mokėjimo eiliškumą;
		6. veikti vadovaujantis Eksporto sutarties nuostatomis ir sąlygomis bei Pirkėjo ir Garantijos gavėjo valstybių privalomais norminiais aktais;
		7. nedelsiant informuoti INVEGĄ, taip pat nutraukti Pristatymą, jeigu Garantijos gavėjui tampa žinomos aplinkybės, dėl kurių gali atsirasti Atidėtojo mokėjimo nevykdymas ar didėti rizika, kad Atidėtasis mokėjimas gali būti pilnai ar dalinai nesumokėtas;
		8. Atidėtojo mokėjimo nemokėjimo atveju ne vėliau kaip per 60 kalendorinių dienų po Atidėtojo mokėjimo termino galutinės dienos informuoti INVEGĄ apie Atidėtojo mokėjimo nesumokėjimą ir pateikti INVEGAI Pranešimą apie garantijos atvejį;
		9. imtis visų reikiamų priemonių, įskaitant, bet neapsiribojant nurodytų Sutarties Bendrosios dalies 12.2 papunktyje, kurios yra reikalingos tam, kad Nuostolių būtų išvengta arba jie būtų sumažinti. Garantijos gavėjas privalo rūpestingai ir laiku įgyvendinti visas turimas teises, įskaitant teisę susigrąžinti prekes, saugoti ir ginti INVEGOS ir Garantijos gavėjo teises. Taip pat tinkamai ir laiku pasinaudoti reikalavimo teise dėl Pirkėjo nesumokėtų Atidėtųjų mokėjimų Pirkėjo bankroto proceso (ar panašių procesų metu, kurie yra nustatyti vadovaujantis Pirkėjo valstybės įstatymais ir kurių yra tokios pačios ar panašios teisinės pasekmės) atveju;
		10. prieš gaunant Garantijos išmoką, sudaryti sutartį su INVEGA dėl Atidėtųjų mokėjimų reikalavimo teisės perleidimo ar, vadovaujantis Garantijos sutarties Bendrosios dalies 14.2 papunkčiu, sudaryti sutartį dėl Atidėtųjų mokėjimų išieškojimo ir susigrąžintų lėšų paskirstymo;
		11. grąžinti INVEGOS išmokėtą Garantijos išmoką, jeigu nustatoma, kad ji buvo išmokėta remiantis netikslia ar klaidinga informacija, kurią pateikė Garantijos gavėjas / Garantijos naudos gavėjas, jei Garantijos išmoka buvo išmokėta nepagrįstai arba jeigu Garantijos išmoka buvo išmokėta iki buvo konstatuotos Garantijos sutarties Bendrosios dalies 13.2 papunktyje nurodytos aplinkybės;
		12. grąžinti INVEGOS sumokėtą Garantijos išmoką, jei Garantijos gavėjas trukdė INVEGAI realizuoti jam perleistas reikalavimo teises į Atidėtuosius mokėjimus arba kitu būdu apsunkino Atidėtųjų mokėjimų susigrąžinimą;
		13. grąžinti INVEGOS sumokėtą Garantijos išmoką, jei Garantijos sutarties galiojimo laikotarpiu Garantijos gavėjo ar jo partnerio veikloje užfiksuoti korupcijos atvejai;
		14. nesudaryti kitos garantijos ar draudimo sutarties, kuri padengtų negarantuotą Nuostolių dalį, Garantijos sutartyje nustatytą ar lygiavertę Nuostolių riziką;
		15. kontroliuoti Atidėtųjų mokėjimų limito išnaudojimą, kadangi suteikti Atidėtieji mokėjimai, viršijantys limitą nėra Garantuojami INVEGOS, o Garantijos atlyginimas, sumokėtas viršijus Atidėtųjų mokėjimų limitą, Garantijos gavėjui nėra grąžinamas. Įvykus Garantijos atvejui, gautos iš Pirkėjo sumos dengia ankščiausiai išrašytas ir Atidėtųjų mokėjimų deklaracijose nurodytas sąskaitas faktūras su Atidėtuoju mokėjimo terminu chronologine tvarka.
	6. Po Atidėtųjų mokėjimų reikalavimo teisės perleidimo Invegai, Garantijos gavėjas nebeturi Garantijos sutartyje nustatytų Garantijos gavėjo teisių, o INVEGOS teisės, vadovaujantis Garantijos sutartimi, taikomos nepriklausomai nuo Atidėtųjų mokėjimų reikalavimo teisės perleidimo. Atidėtųjų mokėjimų reikalavimo teisės perleidimas neatleidžia Garantijos gavėjo nuo Garantijos sutartyje nustatytų įsipareigojimų vykdymo.
8. **INVEGOS TEISĖS IR ĮSIPAREIGOJIMAI**
	1. INVEGA įsipareigoja Garantijos sutarties Bendrosios dalies 12 punkte nustatyta tvarka išmokėti Garantijos gavėjui Garantijos išmoką.
	2. INVEGOS teisės:
		1. pareikalauti, kad Garantijos gavėjas pateiktų Eksporto sutarties kopiją, taip pat visus pakeitimus, priedus ir kitus dokumentus, kurie yra susiję su Eksporto sutarties įsipareigojimų vykdymu;
		2. patikrinti Garantijos gavėjo pateiktų dokumentų, duomenų ir informacijos tikrumą, laikantis privalomų norminių aktų dėl komercinės paslapties ir asmens duomenų apsaugos reikalavimų;
		3. paaiškėjus aplinkybėms, susijusioms su Pirkėjo mokumo pablogėjimu ar Atidėtų mokėjimų nesumokėjimo rizikos padidėjimu, nedelsiant sumažinti Atidėtųjų mokėjimų apimtį, terminą, didinti negarantuotos Nuostolių dalies dydį arba nutraukti Sąskaitų faktūrų išrašymo laikotarpį atitinkamam Pirkėjui. Toks sprendimas pradeda galioti nuo nurodytos pranešime datos, kuri turi būti ne ankstesnė nei kita diena po pranešimo išsiuntimo el. paštu Garantijos gavėjui;
		4. pareikalauti, kad Garantijos gavėjas grąžintų sumokėtą Garantijos išmoką tuo atveju, jeigu Garantijos išmoka buvo išmokėta vadovaujantis klaidinga ar netikslia informacija, kurią pateikė Garantijos gavėjas, tais atvejais, kai Garantijos išmoka buvo išmokėta nepagrįstai arba jeigu Garantijos išmoka buvo išmokėta iki nustatant Garantijos sutarties Bendrosios dalies 13.2 papunktyje nurodytas aplinkybes.
9. **GARANTIJOS SUTARTIES KEITIMO TVARKA**
	1. Garantijos sutarties galiojimo laikotarpiu Garantijos gavėjas gali kreiptis el. paštu į INVEGĄ su Prašymu pakeisti garantijos sutarties sąlygas (dėl Specialiojoje dalyje nurodyto Garantijos sutarties galiojimo termino, Garantijos atsakomybės limito, Atidėtųjų mokėjimų termino, Garantijos naudos gavėjo, Pirkėjo garanto ir (ar) Atidėtųjų mokėjimų limito pakeitimo).
	2. Jeigu Garantijos gavėjas pateikia Prašymą pakeisti garantijos sutarties sąlygas INVEGAI vėliau kaip po 3 mėnesių po Pirkėjo Mokumo rizikos įvertinimo ataskaitos gavimo, tuomet INVEGA iš naujo vertina Garantijos gavėjo Pirkėją ir (ar) Pirkėjo garantą, Garantijos gavėjas turi kartu su Garantijos sutarties pakeitimo prašymu pateikti naują Mokumo rizikos įvertinimo ataskaitą apie Pirkėją ir (ar) Pirkėjo garantą. Nauja mokumo rizikos įvertinimo ataskaita apie Pirkėją ir (ar) Pirkėjo garantą neteikiama, jei prašoma sumažinti: Garantijos sumą, Sąskaitų faktūrų išrašymo laikotarpį, Garantijos sutarties galiojimo terminą, Atidėtųjų mokėjimų terminą arba Atidėtųjų mokėjimų limitą; pakeisti Garantijos naudos gavėją ar garantuojamos rizikos rūšį.
	3. INVEGA, gavusi visus su Garantijos gavėjo Prašymu pakeisti garantijos sutarties sąlygas susijusius dokumentus, per 15 kalendorinių dienų atlieka vertinimą ir priima sprendimą. Garantijos gavėjas apie priimtą sprendimą informuojamas el. paštu. Jeigu sprendimas priimtas teigiamas, tuo atveju atitinkamai su sprendimu siunčiamas ir Garantijos sutarties Specialiosios dalies pakeitimas Garantijos gavėjui pasirašyti. Jeigu per 10 kalendorinių dienų Garantijos gavėjas nepasirašo ir (ar) negrąžina pasirašytos Garantijos sutarties Specialiosios dalies naujos redakcijos INVEGAI, šis pakeitimas netenka galios ir Garantijos gavėjas pakeisti garantijos sutarties sąlygas turi kreiptis iš naujo.
	4. Garantijos gavėjas bet kuriuo metu, bet ne vėliau nei iki Garantijos atvejo, gali pagal Eksporto sutartį pateiktoms sąskaitoms faktūroms taikyti faktoringą ir su juridiniu asmeniu, kuris įstatymų nustatyta tvarka Lietuvos Respublikoje turi teisę vykdyti faktoringo sandorius, sudaryti faktoringo sutartį. Tokiu atveju Garantijos gavėjas el. paštu INVEGAI turi pateikti prašymą Garantijos sutartyje Garantijos naudos gavėju nurodyti faktoringo sandorius vykdantį juridinį asmenį. INVEGAI gavus prašymą, per 10 kalendorinių dienų Garantijos sutartyje Garantijos naudos gavėju nurodomas faktoringo sandorius teikiantis juridinis asmuo.
10. **GARANTIJOS IŠMOKOS TVARKA**
	1. Garantijos gavėjas, per 60 kalendorinių dienų nuo Garantijos atvejo atsiradimo el. paštu turi pateikti INVEGAI Pranešimą apie garantijos atvejį.
	2. Per 10 kalendorinių dienų nuo Pranešimo apie garantijos atvejį pateikimo Garantijos gavėjas turi sudaryti sutartį dėl Atidėtojo mokėjimo skolos išieškojimo iš Pirkėjo su vienu iš Skolų išieškojimo ūkio subjektu, kurių sąrašas pateikiamas INVEGOS interneto svetainėje ([www.invega.lt](http://www.invega.lt)). Šis terminas Garantijos gavėjo prašymu INVEGOS sprendimu gali būti pratęstas.
	3. Garantijos gavėjas per 5 kalendorines dienas nuo Pranešimo apie garantijos atvejį turi teisę kreiptis į INVEGĄ dėl pritarimo sudaryti sutartį dėl Atidėtojo mokėjimo skolos išieškojimo iš Pirkėjo su vienu iš Skolų išieškojimo ūkio subjektu, kuris nėra įtrauktas į INVEGOS pateiktą atitinkamų ūkio subjektų sąrašą. Šiuo atveju INVEGA per 10 kalendorinių dienų nuo prašymo gavimo dienos turi pateikti savo pritarimą ar nepritarimą. Garantijos gavėjas, gavęs INVEGOS nepritarimą, per 10 kalendorinių dienų turi sudaryti sutartį dėl Atidėtojo mokėjimo skolos išieškojimo su Skolų išieškojimo ūkio subjektu, kuris yra įtrauktas į INVEGOS pateiktą atitinkamų ūkio subjektų sąrašą. Jeigu Garantijos gavėjas per nustatytus terminus nesudarys sutarties dėl Atidėtojo mokėjimo skolos išieškojimo su Skolų išieškojimo ūkio subjektu, jis turės teisę į garantijos išmoką tik Pirkėjo bankroto atveju. Kai dėl objektyvių priežasčių (Pirkėjo valstybėje taikomi laikini atsiskaitymų ribojimai, skolos išieškojimo veiksmai negali būti atliekami dėl Pirkėjo valstybėje vykstančių karo veiksmų ar egzistuoja kitos aplinkybės, trukdančios atlikti skolos išieškojimo iš Pirkėjo veiksmus) per šiame punkte nurodytą terminą sutartis dėl atidėtojo mokėjimo skolos išieškojimo iš pirkėjo su skolų išieškojimo ūkio subjektu negali būti sudaryta, INVEGA šį terminą gali pratęsti ne ilgiau kaip 90 kalendorinių dienų.
	4. Jei Garantijos gavėjas per nustatytus Garantijos sutarties Bendrosios dalies 12.2 ir 12.3 papunkčiuose terminus nesudaro sutarties dėl Atidėtojo mokėjimo skolos išieškojimo su Skolų išieškojimo ūkio subjektu, jis turi teisę į Garantijos išmoką tik Pirkėjo bankroto atveju arba jeigu Garantijos gavėjas sprendžia Ginčą kreipdamasis į teismą ar arbitražą.
	5. Skolų išieškojimas vykdomas iki 90 kalendorinių dienų, skaičiuojant nuo sutarties dėl Atidėtojo mokėjimo skolos išieškojimo iš Pirkėjo sudarymo su Skolų išieškojimo ūkio subjektu. Garantijos gavėjas turi sumokėti už Skolų išieškojimo ūkio subjekto suteiktas paslaugas iki reikalavimo teisių perleidimo sutarties sudarymo. Tuo atveju kai Ginčas sprendžiamas teisme ar arbitraže 90 kalendorinių dienų terminas pradedamas skaičiuoti nuo įsigaliojusio teismo ar arbitražo sprendimo, Ginčą išnagrinėjus Garantijos gavėjo naudai, datos.
	6. **Garantijos gavėjui atlikus visus būtinus teisiškai pagrįstus skolos pagal Atidėtąjį mokėjimą išieškojimo veiksmus ir nepavykus išieškoti Atidėtojo mokėjimo skolos, per 90 kalendorinių dienų nuo skolų išieškojimo pabaigos arba Pirkėjo bankroto procedūrų vykdymo laikotarpiu ne vėliau kaip per 90 dienų nuo Atidėtojo mokėjimo termino pabaigos, Garantijos gavėjas el. paštu turi teisę pateikti INVEGAI Prašymą dėl garantijos išmokos sumokėjimo.** Kartu su Prašymu dėl garantijos išmokos sumokėjimo Garantijos gavėjas privalo pateikti INVEGAI: Pirkėjui pristatytų prekių kilmės atitiktį, kaip ji apibrėžta Garantijos sutarties Bendrosios dalies 2.20 papunktyje, įrodančius dokumentus, banko išrašus, ataskaitas ir visus papildomus INVEGOS prašomus dokumentus, kurie būtini siekiant nustatyti Garantijos gavėjo veiksmų, kuriuos privalu atlikti pagal šią sutartį, atlikimą, Garantijos išmokos apimtį, Nuostolių kilmę, priežastis, dydį, reikalavimo teisių į Pirkėją ir Pirkėjo garantą (jei jis yra) teisinį pagrindimą, Atidėtųjų mokėjimų neapmokėtą dalį. Dokumentai, parengti kitomis kalbomis, privalo būti išversti į lietuvių arba anglų kalbą, o autorizuoto vertėjo parašu patvirtinti vertimai pateikiami surišti kartu su jais. Reikalingų pateikti dokumentų sąrašas pateikiamas INVEGOS interneto svetainėje [www.invega.lt](file:///%5C%5Ccenter%5CVisu%5C2007-2013%20ES%20SP%20administravimas%5CINVEGOS%20fondas%5CEKSPORTO%20GARANTIJOS%5CEKG%20SUTARTIS_2017%5Cwww.invega.lt).
	7. INVEGA turi teisę patikrinti Prašyme dėl Garantijos išmokos sumokėjimo pateiktos informacijos ir pridedamų dokumentų tikrumą, taip pat pareikalauti, kad Garantijos gavėjas pateiktų papildomus dokumentus ir informaciją, kuri leistų įsitikinti Nuostolių pagrįstumu ir apimtimi.
	8. Į Garantijos gavėjo Nuostolius, nuo kurių skaičiuojama Garantijos išmoka, įtraukiami tik Pirkėjo ar Pirkėjo prievolių įvykdymo užtikrinimo priemonės davėjo nesumokėti Atidėtieji mokėjimai. Tuo atveju, jei dėl Pirkėjo pateiktų pagrįstų pretenzijų Atidėtųjų mokėjimų suma kompetentingos institucijos (teismo, arbitražo ir pan.) sprendimu arba Pirkėjo ir Garantijos gavėjo sutarimu yra sumažinama, Nuostoliais, nuo kurių skaičiuojama Garantijos išmoka, laikoma atitinkama sumažinta Atidėtųjų mokėjimų suma.
	9. Tuo atveju, kai realizuojamos prekės, kurios buvo susigrąžintos iš Pirkėjo, gauta sumos dalimi yra sumažinama Atidėtųjų mokėjimų suma, pradedant nuo seniausios neapmokėtos Atidėtųjų mokėjimų deklaracijoje deklaruotos sąskaitos faktūros.
	10. **Siekiant nustatyti Nuostolius, laikoma, kad po Garantijos atvejo atsiradimo iš Pirkėjo gautais mokėjimais ar susigrąžintomis lėšomis padengiama Atidėtųjų mokėjimų skola, pirmiausiai padengiant seniausiai neapmokėtas ir į Atidėtųjų mokėjimų deklaraciją įtrauktas sąskaitas faktūras.**
	11. Jei eksportuojamos prekės pagal Eksporto sutartį Pirkėjui yra parduodamos dalimis (partijomis) ar eksportuojamos paslaugos Pirkėjui yra suteikiamos etapais, Garantijos išmoka mokama tik už tuos Atidėtuosius mokėjimus, kurie buvo atlikti Sąskaitų faktūrų išrašymo laikotarpiu ir už kuriuos buvo sumokėtas Garantijos atlyginimas, o prekės buvo pristatytos ar paslaugos suteiktos Pirkėjui laikantis Eksporto sutarties sąlygų. Visais atvejais Garantijos išmokos suma negali viršyti Garantijos sutarties Specialiosios dalies 7 punkte nustatytos Garantijos sumos ir Nuostolio dalies proporcingos INVEGOS atsakomybės limitui.
	12. INVEGA per 30 kalendorinių dienų nuo Prašymo dėl garantijos išmokos sumokėjimo ir reikalingų dokumentų gavimo įvertina prašymą ir priima sprendimą dėl Garantijos išmokos mokėjimo.
	13. Priėmus sprendimą dėl Garantijos išmokos mokėjimo tarp INVEGOS ir Garantijos gavėjo sudaroma sutartis dėl reikalavimo teisių į Atidėtuosius mokėjimus pagal Eksporto sutartį perleidimo arba sutartis dėl Atidėtųjų mokėjimų išieškojimo ir susigrąžintų lėšų paskirstymo Garantijos sutartyje nustatytomis sąlygomis.
	14. Garantijos išmoka Garantijos naudos gavėjui išmokama per 7 kalendorines dienas po Garantijos sutarties Bendrosios dalies 14.2 papunktyje nurodytos sutarties sudarymo.
	15. Jeigu INVEGA ir Garantijos gavėjas nesusitaria kitaip, INVEGA, nustatydama Nuostolių apimtį ir Garantijos išmokos mokėjimo datą, visada atsižvelgia į sąskaitų faktūrų, išrašytų remiantis Eksporto sutartimi, parengimo datą, kuri yra laikoma Atidėtojo mokėjimo apmokėjimo termino pradžia.
11. **GARANTIJOS IŠMOKOS MAŽINIMO IR NEMOKĖJIMO ATVEJAI**
	1. INVEGA turi teisę sumažinti Garantijos išmoką, jeigu nustatyta bent viena žemiau išvardyta aplinkybė, kuri turėjo įtakos realaus Nuostolio susidarymui, Nuostolio apimčiai ir (ar) jo nustatymui:
		1. Garantijos gavėjas, pateikęs Prašymą dėl eksporto kredito garantijos suteikimo, pateikė klaidingą ar netikslią informaciją;
		2. Garantijos gavėjas, pateikęs Prašymą dėl garantijos išmokos sumokėjimo, pateikė klaidingą ar klaidinančią informaciją apie Nuostolių dydį ir (arba) nuslėpė svarbius duomenis apie Nuostolius ir jo atsiradimo priežastis;
		3. nustačius, kad Garantijos gavėjas pažeidė įstatymų, kitų teisės aktų ir tarptautinės prekybos reikalavimus;
		4. Pristatymai vykdomi kitais negu Eksporto sutartyje nustatytais adresais.
	2. INVEGA nemoka Garantijos išmokos dėl atidėtojo mokėjimo, jeigu nustatyta bent viena žemiau išvardyta aplinkybė:
		1. Garantijos sutarties galiojimo laikotarpiu Garantijos gavėjas ir Pirkėjas tapo susijusiais asmenimis, kai vienas asmuo tiesiogiai ar netiesiogiai dalyvauja kito juridinio asmens valdyme ir kontroliuoja arba tampa kito asmens kapitalo dalies savininku (valdytoju);
		2. jei sandoris sudarytas nesilaikant Pirkėjo šalies prekybos tradicijų ir praktikos ir dėl to, neįmanoma susigrąžinti Atidėtojo mokėjimo;
		3. Garantijos gavėjas pažeidžia Eksporto sutartį arba Garantijos gavėjas ir Pirkėjas sudaro kitą sutartį, kuri pažeidžia, apriboja arba panaikina galimybę sumokėti Atidėtąjį mokėjimą;
		4. Garantijos gavėjas ar Garantijos naudos gavėjas yra sudaręs kitą (papildomą) Garantijos ir (ar) laidavimo ir (ar) draudimo sutartį, kuri padengtų negarantuotą Nuostolių dalį, Garantijos sutartyje nustatytą ar lygiavertę Nuostolių riziką;
		5. Pristatymai įvykdomi kitiems nei Eksporto sutartyje nurodytiems subjektams arba kitais negu Eksporto sutartyje nustatytais adresais ir (ar) pristatomos kitos prekės arba kitų charakteristikų, komplektacijos, netinkamos kokybės prekės, nei buvo nustatyta Eksporto sutartyje ir dėl to Pirkėjas nepripažįsta Pristatymo;
		6. Tais atvejais, kai suteiktos netinkamos kokybės Paslaugos, kitiems nei Eksporto sutartyje nurodytiems subjektams, kitais nei Eksporto sutartyje nustatytais adresais, vėlesniais nei Eksporto sutartyje numatytais terminais, kitokios ar kitų charakteristikų nei numatytos Eksporto sutartyje paslaugos, ar dėl kitų aplinkybių Pirkėjas nepripažįsta paslaugos suteikimo;
		7. tarp Garantijos gavėjo ir Pirkėjo vyksta Ginčas – iki dienos, kai įsiteisėja teismo ar arbitražo sprendimas, kuriuo ginčas išnagrinėtas Garantijos gavėjo naudai;
		8. prašoma padengti negarantuotiną Nuostolį, kurį sudaro delspinigiai, netesybos, palūkanos, po prekių pristatymo ar paslaugų suteikimo suteiktos nuolaidos ar kiti reikalavimai, turintys baudos požymių arba bet kokios kitos išlaidos, patirtos vykdant Eksporto sutartį (pavyzdžiui, prekių draudimo kelyje, sutarties su skolų išieškojimo ūkio subjektu išlaidos, vertimo išlaidos, ir kt.);
		9. Garantijos gavėjo teisės, susijusios su Eksporto sutartimi, taip pat Atidėtųjų mokėjimų reikalavimo teisės yra perleistos trečiajam asmeniui be INVEGOS išankstinio rašytinio pritarimo;
		10. nepagrįsta, kad pristatytos prekės kilmės valstybė yra Lietuvos Respublika;
		11. nustatytas faktas, kad Garantijos gavėjas ar jo partnerisGarantijos sutarties galiojimo laikotarpiu dalyvavo sandoriuose, kuriuose yra korupcijos elementų;
		12. Pirkėjo garanto įsipareigojimai yra neteisingai ir (ar) netinkamai įforminti Atidėtųjų mokėjimo limito sumai ir (ar) trumpesniam nei Garantijos sutarties galiojimo laikotarpiui;
		13. Garantijos gavėjas patyrė Nuostolių dėl nesumokėtų Atidėtųjų mokėjimų, atliktų po Sąskaitų faktūrų išrašymo laikotarpio nutraukimo arba Sąskaitų faktūrų išrašymo laikotarpio pasibaigimo dienos;
		14. jeigu Garantijos gavėjas atsisako sudaryti Atidėtųjų mokėjimų perleidimo sutartį ar sutartį dėl Atidėtųjų mokėjimų išieškojimo ir susigrąžintų lėšų paskirstymo;
		15. Garantijos gavėjas pažeidė kitas Garantijos sutarties nuostatas ir privalomus norminius aktus, jeigu šis pažeidimas turi įtakos realių ar galimų Nuostolių susidarymui, Nuostolių apimčiai ir (ar) jų nustatymui.
12. **REIKALAVIMO TEISIŲ Į ATIDĖTUOSIUS MOKĖJIMUS PERLEIDIMO INVEGAI TVARKA**
	1. Prieš sumokėdama Garantijos išmoką, INVEGA turi teisę reikalauti, kad Garantijos gavėjas visa apimtimi INVEGAI perleistų visas teises į Garantijos gavėjo reikalavimus Pirkėjui, vadovaujantis Eksporto sutartimi. INVEGOS prašymu, Garantijos gavėjas privalo perduoti, perleisti ar kitaip perduoti visas teises ir susijusias papildomas teises dėl šių reikalavimų, tarp jų ir teisę į laidavimus (Garantijas), Ginčų (jeigu tokie vyko) pasibaigimo dokumentus bei kitas Pirkėjo įsipareigojimų įvykdymo užtikrinimo priemones.
	2. INVEGA ir Garantijos gavėjas sudaro sutartį dėl Atidėtųjų mokėjimų išieškojimo ir susigrąžintų lėšų paskirstymo, kurioje susitaria dėl įsipareigojimų ir teisių tolimesniame Atidėtųjų mokėjimų išieškojimo procese, jeigu Garantijos gavėjo Atidėtųjų mokėjimų reikalavimo teisė neperduodama (t. y., reikalavimo teisės perleidimas negali būti įgyvendintas) INVEGAI vadovaujantis Garantijos sutarties Bendrosios dalies 14.1 papunkčiu.
	3. Jeigu Garantijos gavėjas atsisako sudaryti Atidėtųjų mokėjimų perleidimo sutartį ar sutartį dėl Atidėtųjų mokėjimų išieškojimo ir susigrąžintų lėšų paskirstymo, INVEGA atleidžiama nuo prievolės mokėti Garantijos išmoką.
	4. Garantijos gavėjas įsipareigoja pateikti INVEGAI visus dokumentus, susijusius su Garantijos gavėjo ir Pirkėjo atsiskaitymais ir nuolat bendradarbiauti su INVEGA visais dėl nesumokėtų Atidėtųjų mokėjimų išieškojimo klausimais, priešingu atveju INVEGA turi teisę reikalauti Garantijos gavėjo atlyginti Nuostolius.
	5. Kad supaprastintų nesumokėtų Atidėtųjų mokėjimų susigrąžinimo veiksmus, INVEGA gali įgalioti Garantijos gavėją ar Garantijos gavėjo pasirinktą trečiąjį asmenį atlikti Atidėtųjų mokėjimų susigrąžinimo veiksmus iš Pirkėjo ar asmenų, kurie laidavo už Pirkėjo įsipareigojimus ar suteikė kitą Pirkėjo prievolės įvykdymą užtikrinančią priemonę, jeigu tokių yra.
	6. Sumokėjus Garantijos išmoką, Pirkėjo ar trečiųjų asmenų atlikti mokėjimai, siekiant atsiskaityti už Atidėtuosius mokėjimus, taip pat piniginės lėšos, gautos realizuojant užtikrinimo priemones, Pirkėjui pristatytas prekes, priklauso INVEGAI, o Garantijos gavėjo pareiga nedelsiant informuoti INVEGĄ apie šias pinigines lėšas ir sugrąžinti jas INVEGAI per 7 kalendorines dienas nuo jų gavimo dienos.
	7. Sumokėjus Garantijos išmoką, iš Pirkėjo ar trečiųjų asmenų, užtikrinimo priemonių ar Pristatytų prekių realizavimo susigrąžintų piniginių lėšų pirmiausia INVEGAI grąžinama sumokėta Garantijos išmoka ir padengiamos visos INVEGOS patirtos Atidėtojo mokėjimo skolos išieškojimo išlaidos; likusios piniginės lėšos pervedamos Garantijos gavėjui per 14 kalendorinių dienų nuo jų gavimo dienos.
	8. Pagal Garantijos sutarties Bendrosios dalies 14.1 papunktį INVEGAI pasidengus jos išmokėtą Garantijos sumą ir patirtas Atidėtojo mokėjimo skolos išieškojimo išlaidas, Garantijos gavėjui pageidaujant gali būti sudaroma tarp INVEGOS ir Garantijos gavėjo Reikalavimo teisių perleidimo sutartis, pagal kurią INVEGA perleidžia (grąžina) Garantijos gavėjui nerealizuotas reikalavimo teises į Pirkėją ar trečiuosius asmenis dėl skolos pagal Atidėtuosius mokėjimus.
13. **BAIGIAMOSIOS NUOSTATOS**
	1. Šalių santykiai, kurie nereglamentuojami Garantijos sutartimi, tvarkomi vadovaujantis Nuostatais, kitais taikomais norminiais teisės aktais.
	2. Garantijos gavėjas patvirtina, kad yra susipažinęs su Nuostatais ir jam yra žinoma, kad šioje Garantijos sutartyje Šalių neaptarti klausimai bus sprendžiami taip, kaip juos reglamentuoja Nuostatai.
	3. Sutarties šalys patvirtina, kad Garantijos sutarties nuostatos negali prieštarauti Nuostatams. Pasikeitus Nuostatams, Garantijos sutarties nuostatos taikomos tiek, kiek jos neprieštarauja Nuostatams, jei teisės aktuose dėl Nuostatų patvirtinimo ar pakeitimo nėra nustatyta kitaip.
	4. Ši Eksporto garantija įtraukiama į priemonės „ Eksporto kredito garantijos“ portfelį. Priemonė „Eksporto kredito garantijos“ finansuojama iš finansinių priemonių grįžusių lėšų.
	5. Visi Garantijos sutarties pakeitimai sudaromi elektronine arba rašytine forma. Elektronine forma sudaromi Garantijos sutarties pakeitimai yra pasirašomi abiejų sutarties šalių įgaliotų atstovų elektroniniais parašais. Rašytine forma sudaromi Garantijos sutarties pakeitimai yra pasirašomi abiejų sutarties šalių įgaliotų atstovų. Garantijos sutarties pakeitimai įsigalioja Šalims pasirašius Garantijos sutarties pakeitimus nuo Garantijos sutarties pakeitimuose nurodytų datų.
	6. Jeigu kuri nors Garantijos sutarties nuostata yra ar tampa visiškai ar iš dalies negaliojanti ar netaikoma vadovaujantis norminiais teisės aktais, turi būti vadovaujamasi tokią nuostatą keičiančia nuostata (jei taikoma), ir tai nedaro kitų Garantijos sutarties nuostatų negaliojančiomis.
	7. Esant bet kokiems prieštaravimams tarp Garantijos sutarties nuostatų ir Nuostatų, taikomos Nuostatuose nurodytos nuostatos.
	8. Informacija, kurią Šalys teikia viena kitai ir kuri yra susijusi su Garantijos sutartimi ir joje nustatytų įsipareigojimų vykdymu, yra konfidenciali. Šalis, gavusi tokią informaciją, negali jos paviešinti tretiesiems asmenims, taip pat gali naudoti šią informaciją tik tais tikslais, kuriais ji buvo suteikta, nebent norminiai aktai nustato kitaip. Sutarties ar informacijos gautos pagal Sutartį pateikimas Šalį kontroliuojančioms institucijoms, ar jų įgaliotiems atstovams, Šalių auditą atliekantiems auditoriams, Šalį konsultuojantiems teisininkams ar ekspertams, nelaikoma konfidencialumo pažeidimu ir tokiam pateikimui kita Šalis iš anksto sutinka.
	9. Garantijos gavėjui ir bendrose veiklose dalyvaujantiems asmenims yra žinoma, kad pagal Lietuvos Respublikos įstatymus jam ir veiklos partneriams yra draudžiami bet kokie korupcinio pobūdžio susitarimai su verslo partneriais, klientais, vyriausybės pareigūnais ir kitomis trečiosiomis šalimis, o užsienio pareigūnų papirkimas, sudarant tarptautinius verslo sandorius, užtraukia tokią pačią baudžiamąją atsakomybę fiziniams ir juridiniams asmenims, kaip ir Lietuvos valstybės tarnautojų papirkimas, ir kad baudžiamoji atsakomybė už kyšininkavimą užsienyje kyla net tuomet, jei tai ir nėra laikoma nusikaltimu toje šalyje.
	10. Jeigu Garantijos sutarties galiojimo laikotarpiu bus nustatyti korupcijos atvejai, apie tai bus pranešta Lietuvos Respublikos teisėsaugos institucijoms. Garantijos gavėjas privalo imtis korupcijos prevencijos veiksmų, o sužinojęs apie padarytą korupcinę veiklą informuoti teisėsaugos institucijas.
	11. Visi pranešimai dėl Garantijos sutarties, dokumentai, susiję su Garantijos sutarties vykdymu, pateikiami kontaktais, nurodytais Garantijos sutarties Specialiosios dalies 1 ir 2 punkte, kaip tai nurodyta šioje Garantijos sutartyje, išskyrus Atidėtųjų mokėjimų deklaracijas, kurios siunčiamos iš el. pašto adreso, nurodyto Garantijos sutarties Specialiosios dalies 21 punkte į el. pašto adresą, nurodytą Garantijos sutarties Specialiosios dalies 20 punkte.
	12. Šioje sutartyje laikoma, kad atitinkamas elektroninis dokumentas yra tinkamai sudarytas ir pasirašytas, jei jis yra pasirašytas atsakingų asmenų (ar asmens) elektroniniu parašu. Elektroninis parašas šiame punkte ir toliau visoje sutartyje suprantamas kaip Lietuvos Respublikos elektroninio parašo įstatymo nuostatas atitinkantis parašas, sukurtas saugia elektroninio parašo formavimo įranga ir patvirtintas galiojančiu kvalifikuotu sertifikatu.
	13. Apie visus Garantijos sutarties Specialiosios dalies 1 ir 2 punkte nurodytos kontaktinės informacijos pakeitimus Šalis įsipareigoja pranešti antrai Šaliai ne vėliau kaip per 7 kalendorines dienas. Tuo atveju, jei Šalis nepranešė apie kontaktų pasikeitimą, dokumentas išsiųstas paskutiniu žinomu kontaktu laikomas išsiųstu tinkamai. Dėl to kylantys nuostoliai tenka nepranešusiai Šaliai.
	14. Visi ginčai tarp Šalių sprendžiami derybų būdu. Jeigu susitarimo nepasiekiama, ginčas perduodamas nagrinėti Lietuvos Respublikos teismui Lietuvos Respublikos norminiuose teisės aktuose numatyta tvarka.

|  |  |
| --- | --- |
| **INVEGOS vardu:** | **Garantijos gavėjo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |